Ur.broj: 1-/22

Zagreb – Sesvete, 29. 03. 2022.

 **ZAPISNIK**

 sa 2. sjednice Upravnog vijeća, održane 29. ožujka 2022. godine u prostorijama Narodnog

 sveučilišta “Sesvete”. Sjednica je započela u 14:00, a završila u 15:30 .

Prisutni: Koraljka Sopta, predsjednica

 Viktor Brezak, zamjenik predsjednice

 Ksenija Blažun, član

 Marina Trgovčević, voditeljica računovodstva i

 Vjekoslava Damjanović, ravnateljica

Upravno vijeće jednoglasno je usvojilo Dnevni red:

1. Usvajanje zapisnika s prethodne sjednice.
2. Usvajanje Odluke o izmjenama i dopunama Statuta Narodnog sveučilišta „Sesvete“
3. Izvještaj o izvršenju financijskog plana za 2021.
4. Prijedlog Odluke o raspodjeli rezultata
5. Usvajanje Ugovora o zajedničkom korištenju prostora na adresi Trg Dragutina Domjanića 6/2 Sesvete
6. Razno.

Ad 1. – Zaključak

Na početku sjednice članovi Upravnog vijeća su jednoglasno usvojili Dnevni red.

Ad 2. – Zaključak

Upravno vijeće je jednoglasno usvojilo Odluku o izmjenama i dopunama Statuta Narodnog sveučilišta „Sesvete“, a vezano uz članak 32., stavak 1., u kojem se dodaje alineja 5. i glasi:

- *protiv koje se ne vodi kazneni postupak što se dokazuje uvjerenjem pribavljenim od nadležnog suda ili sustavom e-građani koje ne smije biti starije od 15 dana od podnošenja prijave.*

Ad 3. – Zaključak

Marina Trgovčević, voditeljica računovodstva je podnijela izvještaj o izvršenju financijskog plana za 2021. godinu. koji je jednoglasno usvojen.

Ad 4. – Zaključak

Marina Trgovčević, voditeljica računovodstva pojasnila je odluku o raspodjeli rezultata. Prema navedenom …… nakon čega je Upravno vijeće jednoglasno prihvatilo prijedlog

Ad 5. – Zaključak

Ravnateljica Vjekoslava Damjanović je članove Upravnog vijeća upoznala sa detaljima ugovora o zajedničkom korištenju prostora na adresi Trg D. Domjanića 6/2, Sesvete. Naime, radi se o ugovoru kojim Grad Zagreb ustupa na korištenje prostor na navedenoj adresi Muzeju Prigorja i Narodnom sveučilištu “Sesvete”. Zaključak je da ideja o podjeli prostora između tih dviju ustanova otvara velike mogućnosti za međusobnu suradnju I kvalitetniji rad obje ustanove. Upravno vijeće je jednoglasno prihvatilo sklapanje ugovora.

Ad 6. – Zaključak

Pri kraju sjednice Ksenija Blažun je istakla problem neprimjerenog mjesta za bankomat Zagrebačke banke koji se nalazi na ulazu u zgradu. S obzirom da se radi o Ustanovi u koju svakodnevno ulaze djeca i mladi (korisnici naših programa) smatramo da zbog sve učestalijih napada na bankomate, ovaj može ugroziti sigurnost korisnika programa kao i samih djelatnika Narodnog sveučilišta “Sesvete”. Zbog toga su se članovi Upravnog vijeća jednoglasno složili da se uputi dopis upravi Zagrebačke banke o potrebi izmještanja bankomata.

Zapisnik vodila Predsjednica Upravnog vijeća

Ksenija Blažun Koraljka Sopta